**Postgaarden Årsberetning 2020 - 2021**

Økonomien er stadig sund, andelshavere og lejere betaler deres husleje. Vi kunne hæve andelskronen igen selv om vi valgte at bruge vurdering fra sidste år for at sikre mod prisfald pga Blackstone indgrebet. Huslejen blev fasthold på et meget lavt niveau. Et helt fint resultat for os alle der både betaler husleje og håber at vores bolig bliver mere værd. VI har givet erhvervslejere lidt henstand med betaling af husleje, idet de ventede på corona-kompensation. I dag er den gæld mindre og bliver hele tiden mindre.

Corona prægede året – så ingen sammenkomster i år – æv!

En masse projekter blev helt færdiggjort – færre end sidste år, men i overensstemmelse med bestyrelsens valg. Igen i år har alle håndværkere haft super-travlt – godt for dem, men ikke så godt for os, da de springer fra det ene til det andet.

Vi har fået skiftet kældervinduer. Lyskasser på JV er nedlagt for at være klar til en renovering af Jagtvej fra kommunens side. Asbestsituation følger vi tæt. Det kan blive et stort projekt. Det vigtige er, at vi har fået at vide at der ingen fare er nogen steder. Så det er ikke en hasteopgave, men alligevel en som vi er i gang med at få undersøgt. Vi har skruet lidt op for rengøring af opgange og ansat et nyt rengøringsfirma. Vi startede med at vurdere hele JV facaden og er nu i gang med at få klarlagt hvilke butiksfacader der skal gøres noget ved. Med lidt held har vi også forhindret fremtidige oversvømmelser af Mokkariet kælder ved at få vendt afløb fra tagene på hjørnet af JV/SG. Forhaverne i SG har fået en tur af en gartner og har tilbud på at få ordnet gården når altanerne er på plads. Og så har I sikkert alle bemærket en masse småting – de mindst er nok glade for vores lille sandkasse. Og så har der sikkert været en masse andre….

Vi har haft et par klagesager, som vi har brugt en del tid på at få løst. Men ellers lader der til at være fred mellem os alle 😊 Vi har ikke skiftet erhvervslejere. Der har dog været en del salg af andelsboliger.

Altanerne er stadig et projekt med stor fokus! NU går byggeriet snart i gang. Det er i gang når vi afholder generalforsamling. Igen i år bliver det et særskilt punkt efter generalforsamlingen. Vi glæder os alle til at det er færdigt.

Bestyrelsen valgte som bekendt at ansætte Steffen til at være kontaktled mellem bestyrelsen, viceværten og en masse af de mindre aktiviteter på ejendommen. Alle er glade og vi får gennemført en masse ting. Tak til Steffen og Mikael.

Med venlig hilsen

Bestyrelsen